ET Euroopa Liidu Teataja C 130/2

Kokkuvõtlik teave kalapüügist loobuvatele kaluritele hüvitiste maksmise 2002. aasta kava muudatuse [Wijziging van de Vergoedingsregeling voor uittreding van vissers uit de visserij 2002] kohta, edastatud vastavalt komisjoni määrusele (EÜ) nr 1595/2004, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse kalandustoodete tootmise, töötlemise ja turustamisega tegelevatele väikestele ja keskmise suurusega ettevõtetele (ELT L 291, 14.9.2004)

(2006/C 130/02)

(EMPs kohaldatav tekst)

Selgitavad märkused: Komisjoni 17. detsembri 1999. aasta määrusega (EÜ) nr 2792/1999, millega kehtestatakse kalandussektorile ühenduse struktuuriabi andmise üksikasjalikud eeskirjad ja kord (EÜT L 337, 30.12.1999), Kalanduse Arendusrahastu määrus, nähakse ette sotsiaalmajanduslike meetmete rakendamist. Hiljutise ümberstruktureerimise tõttu (septembris 2005) on muu hulgas vaja rakendada kõnealuseid meetmeid.

Kalapüügist loobuvatele kaluritele hüvitiste maksmise 2002. aasta kava muudatus on täielikult kooskõlas Kalanduse Arendusrahastu määruse artikliga 12, sealhulgas nii antava abi tingimuste kui ka suuruse osas.

Madalmaad on jaotatud kaheks piirkonnaks — Flevoland, mis on eesmärgi 1 piirkond, ning ülejäänud maa. Flevolandis asub Urki haldusüksus, mis on suur kalalaevade kodusadam. Flevolandi Kalanduse Arendusrahastu kalalaevade meeskonnaliikmete sotsiaalhoolekande meetmete eelarve on juba ära kasutatud ja seetõttu ei ole enam vahendeid sotsiaalhoolekande meetmete kaasrahastamiseks eesmärgi 1 piirkonnas. Seepärast ei rahasta Kalanduse Arendusrahastu osaliselt Urkis elavate meeskonnaliikmete toetusi, vaid selleks kasutatakse ainult riiklikke vahendeid.

Kalapüügist loobuvatele kaluritele hüvitiste maksmise 2002. aasta kava on riiklik kava, mis on avatud nii Urki kaluritele kui ka teistele kaluritele. Kava kogueelarve on 1,8 miljonit EUR. Kõnealune riigiabiteade käsitleb siiski ainult Urkis elavatele kaluritele antavat abi.

Hüvitiste maksmise kava vastab Kalanduse Arendusrahastu määruse artiklile 12 ja muudele määruse (EÜ) nr 1595/2004 tingimustele. Kava rakendatakse väikeste ja keskmise suurusega ettevõtete suhtes ning toetus ei tohi ületada ühte miljonit EUR aastas abisaaja kohta.

Samuti tuleb märkida, et kalapüügist loobuvatele kaluritele hüvitiste maksmise 2002. aasta kavast teatati kui abimeetmest (N 87/2002). Kõnealune abimeede on vaid eespool nimetatud kava muudatus, kuid kujutab endast uut abimeedet.

Liikmesriik: Madalmaad

Abi number: XF 2/2006

Piirkond: Flevolandi provints, kus asub suur kalalaevade kodusadam Urk.

Abikava nimetus: “Wijziging van de Vergoedingsregeling voor uittreding van vissers uit de visserij 2002” [kalapüügist loobuvatele kaluritele hüvitiste maksmise 2002. aasta kava muudatus], kusjuures see teatis käsitleb ainult Urki kodusadama kalalaevade meeskonnaliikmetele antavat toetust.

Õiguslik alus: Regeling van de Minister van Landbouw, Natuur en Voedselkwaliteit van 10 februari 2006, TRCJZ/2005/3704, houdende wijziging van de Vergoedingsregeling voor uittreding van vissers uit de visserij 2002, Stcrt. 2006, 37

Kavas ettenähtud aastased kulutused: Kalapüügist loobuvate kalurite sotsiaalabi meetmete kogueelarve Madalmaades on 1 800 000 EUR. Urki kodusadama kalalaevade meeskonnaliikmete sotsiaalhoolekande meetmeteks vajalik summa sõltub sellest, kui palju Urki kalureid esitab oma avalduse enne 1,8 miljoni EUR toetuse ülemmäära saavutamist.

Suurim abi osatähtsus või summa: Ennetähtaegselt pensionile jäävad kalurid: maksimaalselt 500 EUR iga kalendrikuu kohta, alates selle kuu esimesest päevast, millal lõpetatakse tööleping või koostööleping, kuni selle kuu viimase päevani, millal kalur saab 65 aastat vanaks.

See kehtib isikute kohta, kes 1. jaanuaril 2006 olid vähemalt 56-aastased, aga ei olnud veel saanud 65 aastat vanaks.

Ühekordne makse, kui kalur lõpetab oma kutsealase tegevuse seetõttu, et laev, millel ta töötas, on maha kantud: 5 000 EUR

Kalur ei tohi olla vanem kui 55 aastat.

Ühekordne toetus kalurile ümberõppeks pärast kutsealase tegevuse lõpetamist seoses laeva, millel ta töötas, mahakandmisega: võrdne ümberõppekursuse tegelike kuludega: kuni 7 500 EUR

Kalur ei tohi olla vanem kui 55 aastat.

Rakendamiskuupäev: Alates 1. märtsist 2006

Abikava või üksiktoetuse kestus: Kuni 2008. aasta juulini (kaasa arvatud)

Abi eesmärk: Kalapüügist loobuvatele kaluritele hüvitiste maksmise 2002. aasta kava muudatuste kohaselt saab toetust anda kaluritele, kes lõpetavad merekalapüügialase kutsetegevuse.

Tegevuse lõpetamise põhjuseks võib olla laeva, millel kalur töötas, mahakandmine. 2005. aasta septembris avaldati 2005. aasta merekalapüügimahu vähendamiskava, mille raames võivad kalalaevade omanikud taotleda toetust, kui nad loobuvad lõplikult kalapüügist. Kalalaeva mahakandmise tulemusel kaotavad asjaomase kalalaeva meeskonnaliikmed alati oma töö. Kava eesmärk on toetada neid kalureid rahaliselt saamata jäänud tulu tõttu.

Kalur võib olla abikõlblik ka siis, kui ta jääb ennetähtaegselt pensionile ja laev, millel ta töötas, ei ole maha kantud.

Eespool nimetatud ümberkorralduste tõttu töötuks jäänud kalur võib taotleda toetust, et õppida ümber töötamiseks muudes majandussektorites kui merekalandus.

Kõik need meetmed aitavad kaasa laevastiku ümberstruktureerimisele.

Nimetage, millist artiklit (artiklid 4–12) rakendatakse ja abikava või üksiktoetuse abikõlblikud kulud:

Artikkel 12

Sotsiaalmajanduslikud meetmed: Toetus ennetähtaegselt pensionile jäävatele kaluritele ja kindlasummalised individuaalmaksed, mis vastavad määruse (EÜ) nr 2792/1999 artikli 12 lõikele 1, lõikele 2, lõike 3 punktidele a, b ja c, lõike 4 puntidele a–e ja kõnealuse määruse III lisale, on vastavalt asutamislepingu artikli 87 lõike 3 punktile c ühisturuga kokkusobivad ja selle abi suhtes ei kehti asutamislepingu artikli 88 lõikes 3 sätestatud teatamiskohustus tingimusel, et toetuse ekvivalentides arvestatud toetussumma suurus ei ületa kõnealuse määruse IV lisas sätestatud kogu riiklikku ja ühenduse toetust.

Suurimad asjakohased abikõlblikud kulud on 1 800 000 EUR. Taotluse esitanud Urki kalurite osakaal sõltub inimeste arvust, kes esitavad taotluse enne toetuse ülemmäära saavutamist.

Asjakohased sektorid: Merekalandussektor

Abi andva ametiasutuse nimi ja aadress:

Ministerie van Landbouw, Natuur en Voedselkwaliteit, Directie Visserij Postbus 20401 2500 EK 's–Gravenhage Nederland

Veebisait: www.hetlnvloket.nl

kasutage otsingufunktsiooni

Lisateave:

Nimi: H.C. Huijer Aadress: Postbus 20401, 2500 EK Den Haag Telefon: (31-70) 378 43 87 Faks: (31-70) 378 61 27 E-post: h.c.huijer@minlnv.nl

Kontaktisik alalise esindaja büroos